[{"text_idx": "#000000", "text": "Mae Patricia Fay yn Athro Celf mewn Serameg ac yn Gyfarwyddwr Cynorthwyol Ysgol Gerdd a\u2019r Celfyddydau Bower ym Mhrifysgol Gulf Coast Florida yn Fort Myers, Florida, UDA. Mae ei chyhoeddiad diweddar \u2018Creole Clay: Heritage Ceramics in the Contemporary Caribbean\u2019 yn dogfennu pum mlynedd ar hugain o ymchwil gyda chrochenwyr yn y rhanbarth. Pan nad ydy hi\u2019n dysgu nac yn teithio mae gwaith stiwdio Fay yn amrywio o botiau swyddogaethol yn seiliedig ar ffurfiau hanesyddol wedi tanio a\u0302 phren, at osodiadau cyfryngau cymysg sy\u2019n dogfennu goroesiad corwyntoedd."}, {"text_idx": "#000002", "text": "Mae dulliau cynhyrchu serameg yn darparu mecanwaith unigryw ar gyfer olrhain diwylliant wedi\u2019i ddadleoli i\u2019w fan cychwyn. Mae penodoldeb strategaethau paratoi clai ac adeiladu potiau, a dyfalbarhad amlwg y technegau hyn dros amser, yn cynnig ffordd hynod gywir o adnabod treftadaeth serameg. Mae\u2019r dulliau adeiladu coil a ddefnyddir gan y crochenwyr benywaidd Choiseul, Saint Lucia yn anwahanadwy oddi wrth y rhai sydd wedi\u2019u dogfennu ymhlith pobl Bafia Camerw\u0302n. Yn Nhrinidad, mae crochenwyr gwrywaidd sy\u2019n ddisgynyddion i labrwyr De Asia yn cynnal technolegau olwyn ac odynau etifeddol ar gyfer cynhyrchu potiau defodol Hindw\u0302aidd."}]